I Hjørring kommune skal Statens Administration ligge, og her kommer der til at være 226 arbejdspladser. Kommunen skal også huse dele af Forsvarsministeriets Personalestyrelse - i alt 31 arbejdspladser. I alt får Hjørring kommune 257 nye statslige arbejdspladser. - Vi er rigtig glade og stolte over at kunne tiltrække denne type arbejdspladser, siger borgmester i Hjørring Arne Boelt. - Det betyder øget vækst, øget muligheder, og det betyder, at der kommer bedre gang i handelen i Hjørring og omegn. Derudover betyder det, at vi i sammenhæng med andre arbejdspladser i kommunen kan styrke et bedre arbejdsmarked generelt i forhold til at der er flere kompetencer i kommune og landsdel. Selvom det først lige er offentliggjort, at borgmesteren allerede i gang med næste skridt. -Vi skal sørge for, at vi i samarbejde med den her styrelse, hvor medarbejderne skal flyttes fra. Processen skal være god og med stor respekt for, at de her medarbejdere står i en træls situation, når de bliver bedt om at flytte. Vi skal sørge for, at gøre det så lempelig og smertefrit som muligt.
257 nye statslige arbejdspladser tilfalder Hjørring Kommune. Hjørrings borgmester Arne Boelt er rigtig glad.